CKP วิ่งผ่าน 4 บาทไหม?
ก่อนอื่นต้องเข้าใจก่อนว่า กระบวนการลงทุนในตลาดหุ้นมีประเด็นให้นักลงทุนต้องคิดมากมายหลายเรื่อง ซึ่งแต่ละเรื่องก็แฝงไว้ด้วยแง่มุมต่างๆ มากมาย บางเรื่องอาจเป็นไปตามที่คาดการณ์ แต่บางเรื่องอาจไม่เป็นไปตามที่คาดการณ์ ส่งผลให้นักลงทุนเกิดอาการผิดหวังขึ้นมาในทันที ทั้งที่ก่อนหน้านี้รู้อยู่แก่ใจว่า การลงทุนในตลาดหุ้นมีความเสี่ยง แต่สุดท้ายกลับทำใจยอมรับไม่ได้
31 ธ.ค. 2559

สภาแมงเม่า : ดร.สมชาย
 
คุณสุนทรีย์ จากรามคำแห่ง 24 กรุงเทพฯ พูดถึงสถานการณ์ของหุ้น CKP หรือ บริษัท ซีเค พาวเวอร์ จำกัด (มหาชน) ตั้งแต่ต้นปี ต่อเนื่องถึงปลายปี 59 ค่อนข้างโดดเด่นในแง่ของการสร้างผลตอบแทนให้กับนักลงทุนระยะยาว และกลายเป็นหุ้นที่ดิฉันให้ความสนใจมากเป็นพิเศษในเวลาต่อมา เพราะเชื่อว่า ในปี 60 รายได้และกำไรจะเติบโตอย่างมีนัยสำคัญ จึงอยากให้อาจารย์ช่วยอธิบายถึงโอกาสที่หุ้นตัวนี้จะกระชากขึ้นทะลุ 4 บาท มีความเป็นไปได้มากน้อยขนาดไหน? เพราะอยากเห็นหุ้นพื้นฐานดีตัวนี้เพิ่มอีกค่ะ
 
ก่อนอื่นต้องเข้าใจก่อนว่า กระบวนการลงทุนในตลาดหุ้นมีประเด็นให้นักลงทุนต้องคิดมากมายหลายเรื่อง ซึ่งแต่ละเรื่องก็แฝงไว้ด้วยแง่มุมต่างๆ มากมาย บางเรื่องอาจเป็นไปตามที่คาดการณ์ แต่บางเรื่องอาจไม่เป็นไปตามที่คาดการณ์ ส่งผลให้นักลงทุนเกิดอาการผิดหวังขึ้นมาในทันที ทั้งที่ก่อนหน้านี้รู้อยู่แก่ใจว่า การลงทุนในตลาดหุ้นมีความเสี่ยง แต่สุดท้ายกลับทำใจยอมรับไม่ได้
ตรงนี้เหมือนกับเหตุการณ์ของ CKP หรือ บริษัท ซีเค พาวเวอร์ จำกัด (มหาชน) ซึ่งในช่วงแรกๆ ทุกคนมองเหมือนกันว่า หุ้นตัวนี้คงได้รับความนิยมแค่ระยะเวลาสั้นๆ พอเอาเข้าจริงๆ กลับมีนักลงทุนจำนวนหนึ่งที่เป็นแฟนพันธ์แท้ กระโจนเข้าไล่ราคาหุ้นตลอดเวลา ส่งผลให้ราคาหุ้นวิ่งขึ้นไปเกือบยืนเหนือ 4 บาทอย่างแข็งแกร่ง และยังมีแนวโน้มไต่ระดับขึ้นไปอีกนะครับ
ที่น่าสนใจคือ หากการเคลื่อนตัวของราคาหุ้นออกมาในโทนนี้ ก็เป็นเรื่องที่น่าดีใจสุดๆ แต่นักลงทุนต้องพบกับความผิดหวังอย่างรุนแรง เมื่อราคาหุ้นทิ้งตัวลงมาอย่างต่อเนื่อง จนลงมาอยู่ต่ำกว่าระดับ 2 บาทเมื่อต้นปี 59 แต่หลังจากนั้นราคาหุ้นได้ไต่ระดับขึ้นอย่างต่อเนื่อง จนเกือบจะขึ้นมายืนเหนือ 4 บาทได้อีกครั้งในช่วงไม่กี่วันที่ผ่านมา
ประเด็นข้างต้นที่อาจารย์พูดถึงในคราวนี้ทำให้ตระหนักมากขึ้นว่า อย่าความหวังอะไรที่สูงเกินกว่าความเป็นจริงเป็นอันขาดเพราะทุกคนเคยเห็นมาแล้วว่า หุ้นตัวนี้มีลักษณะการเคลื่อนตัวเป็นแบบ “ขึ้นหนึ่งปี ลงหนึ่งปี” ส่งผลให้โอกาสในการขึ้นต่อเนื่องเป็นปีที่ 2 ริบรี่เหลือเกินครับ
ฉะนั้นอย่าหวังในเรื่องที่ไม่เป็นเรื่อง เพราะหน้าที่ของนักลงทุนรายย่อยคือ ต้องหาทางสร้างกำไรในหุ้นตัวที่เป็นเป้าหมายในการลงทุนต่างหาก
นอกจากนี้ต้องไม่ลืมว่า ราคาหุ้นวิ่งขึ้นมาเกือบจะเท่าตัวแล้ว ก็ควรแก่เวลาขายทำกำไรออกไปบางส่วนได้แล้วกระมั่ง เพราะเมื่อดูจากค่า P/E ที่ระดับ 67 เท่า บวกกับสถานการณ์เศรษฐกิจในประเทศที่ง่อนแง่น มันไม่มีประโยชน์ที่จะถือหุ้นต่อไปจริงๆ นะครับ
วันนี้ต่อให้เป็นหุ้นดีขนาดไหน ก็ควรขายหุ้นเพื่อเอาเงินสดบางส่วนกลับมาก่อน!
ส่วนข้อกังวลจะผ่าน 4 บาทไหม และอยากเก็บหุ้นเพิ่ม อาจารย์ขอแนะนำว่า ถ้าขายไปบางส่วน ก็ไม่จำเป็นต้องซื้อเพิ่ม แล้วค่อยมาลุ้นว่า จะผ่าน 4 บาทดีกว่าครับ
…
 

กราฟประกอบคอลัมน์ Aspen ราคาปิด ณ วันที่ 30 ธ.ค.59